مۆدێلکردنی داوەشان
مۆدێلکردنی داوەشان () پرۆسەی مۆدێلکردن و پێشبینیکردنی داوەشانی ژێرخان و پێکھاتە فیزیکییەکانە. مۆدێلکردنی داوەشان گرنگییەکی تایبەتی لە بەڕێوەبەرایەتیی سامانە ژێرخانییەکاندا ھەیە و بنەمای بڕیاردانە لەسەر نۆژەنکردنەوە و گۆڕینی ژێرخانەکان. بارودۆخی ژێرخانەکان بەزۆری بە پێوەرێکی فیزیکی ھەڵدەسەنگێنرێت. بۆ نموونە لە ڕێگەکاندا پێوەری وەک نیشانەی بارودۆخی ڕووی ڕێگەمان ھەیە بۆ تێگەیشتن لە چۆنییەتیی ژێرخانەکە. بە تێپەڕبوونی کات ژێرخانەکە دادەوەشێت و ئاستی تەندروستیی دادەبەزێت ھەتا تێک دەشکێت. مۆدێلی داوەشان دەتوانێت بە بڕیاردەران بڵێت کە لە چ کاتێکدا لە داھاتوودا ئەم داوەشانە دەگاتە سنوورێکی مەترسیدار و ژێرخانەکە پێویستی بە چاکسازی دەبێت.

جۆرەکانی مۆدێلەکانی داوەشان 
لە زۆرێک لە شارەوانییەکاندا گرافی داوەشان بە کار دێت بۆ مۆدێلکردنی داوەشانی ژێرخانەکان. ئەم گرافانە دێتێرمینیستیکن  و ناتوانن ئەگەری شکستی پێکھاتەکە یا ژێرخانەکە بخەنە ڕوو. بەڵام مۆدێلگەلی تر پێشکەش کراون کە بەپێی تیۆریی ئەگەر کار دەکەن، واتە دەتوانن نەک ھەر بارودۆخی ژێرخانەکە لە داھاتوودا پێشبینی کەن، بەڵکوو ئەگەرەکەیشی بخەنە ڕوو. بۆ نموونە مۆدێلەکە دەتوانێت پێشبینی بکات کە پردێک لە سێ ساڵ دوای ئەمڕۆدا بە ئەگەری ٩٠٪ لە بارودۆخێکی باش و بە ئەگەرێکی ١٠٪ لە بارودۆخێکی خراپدا دەبێت. چەن نموونە لە مۆدێلە ئەگەرییەکانی داوەشان بریتین لەمانە: مۆدێلەکانی بەپێی فێرکاریی ماشین، مۆدێلەکانی بەپێی زنجیرەی مارکۆڤ و مۆدێلەکانی بەپێی جێبڕوایی پێکھاتە.

سەرچاوەکان 

بەڕێوەبەرایەتیی سامانی ژێرخانەکان
بەڕێوەبەرایەتیی سامان